Az EGT-Vegyesbizottság 63/98 határozata

(1998. július 4.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel a Megállapodás II. mellékletét az 1997. november 12-i 80/97 EGT-vegyesbizottsági határozat [1] módosította;

mivel a nyilvános páneurópai digitális cellás földi mobil rádiótávközlés csatlakoztatásának általános követelményeire vonatkozó közös műszaki szabályokról (2. kiadás) szóló, 1997. július 9-i 97/526/EK bizottsági határozatot [2] be kell építeni a Megállapodásba;

mivel a nyilvános páneurópai digitális cellás földi mobil rádiótávközlés telefonalkalmazásainak követelményeire vonatkozó közös műszaki szabályokról (2. kiadás) szóló, 1997. július 9-i 97/527/EK bizottsági határozatot [3] be kell építeni a Megállapodásba;

mivel a DCS 1800 sávban működő Phase II nyilvános digitális cellás távközlő hálózatoknál alkalmazandó mozgóállomások általános csatlakoztatási követelményeire vonatkozó közös műszaki szabályzatról szóló, 1997. július 9-i 97/528/EK bizottsági határozatot [4] be kell építeni a Megállapodásba;

mivel a DCS 1800 sávban működő Phase II nyilvános digitális cellás távközlő hálózatoknál alkalmazandó mozgóállomások telefonalkalmazási követelményeire vonatkozó közös műszaki szabályzatról szóló, 1997. július 9-i 97/529/EK bizottsági határozatot [5] be kell építeni a Megállapodásba;

mivel a 97/526/EK bizottsági határozat, 1998. július 10-től kezdődően hatályon kívül helyezi a nyilvános páneurópai digitális cellás földi mobil rádiótávközlés csatlakoztatásának általános követelményeire vonatkozó közös műszaki szabályokról szóló 94/11/EK bizottsági határozatot, amelyet beépítettek a Megállapodásba és, amelyet következésképpen a Megállapodásból el kell hagyni;

mivel a 97/527/EK bizottsági határozat, 1998. július 10-től kezdődően hatályon kívül helyezi a nyilvános páneurópai digitális cellás földi mobil rádiótávközlés telefonalkalmazási követelményeire vonatkozó közös műszaki szabályokról szóló 94/12/EK bizottsági határozatot, amelyet beépítettek a Megállapodásba és, amelyet következésképpen a Megállapodásból el kell hagyni,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XVIII. fejezete a 4t. pontot (97/639/EK bizottsági határozat) követően a következő pontokkal egészül ki:

"4u. 397 D 0526: A Bizottság 1997. július 9-i 97/526/EK határozata a nyilvános páneurópai digitális cellás földi mobil rádiótávközlés csatlakoztatásának általános követelményeire vonatkozó közös műszaki szabályokról (2. kiadás) (HL L 215., 1997.8.7., 54. o.).

4v. 397 D 0527: A Bizottság 1997. július 9-i 97/527/EK határozata a nyilvános páneurópai digitális cellás földi mobil rádiótávközlés telefonalkalmazásainak követelményeire vonatkozó közös műszaki szabályokról (2. kiadás) (HL L 215., 1997.8.7., 57. o.).

4w. 397 D 0528: A Bizottság 1997. július 9-i 97/528/EK határozata a DCS 1800 sávban működő Phase II nyilvános digitális cellás távközlő hálózatoknál alkalmazandó mozgóállomások általános csatlakoztatási követelményeire vonatkozó közös műszaki szabályzatról (HL L 215., 1997.8.7., 60. o.).

4x. 397 D 0529: A Bizottság 1997. július 9-i 97/529/EK határozata a DCS 1800 sávban működő Phase II nyilvános digitális cellás távközlő hálózatoknál alkalmazandó mozgóállomások telefonalkalmazási követelményeire vonatkozó közös műszaki szabályzatról (HL L 215., 1997.8.7., 65. o.)."

2. cikk

A 4a. pont (94/11/EK bizottsági határozat) és a 4b. pont (94/12/EK bizottsági határozat) szövegét, 1998. július 10-től kezdődően el kell hagyni.

3. cikk

A 97/526/EK, a 97/527/EK, a 97/528/EK és a97/529/EK bizottsági határozat izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

4. cikk

Ez a határozat 1998. július 5-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1998. július 4-én.

az EGT-Vegyesbizottság részéről

az elnök

F. Barbaso

[1] HL L 134., 1998.5.7., 9. o.

[2] HL L 215., 1997.8.7., 54. o.

[3] HL L 215., 1997.8.7., 57. o.

[4] HL L 215., 1997.8.7., 60. o.

[5] HL L 215., 1997.8.7., 65. o.

--------------------------------------------------